 Epava unei nave importante din flota regală britanică, descoperită după 340 de ani de la scufundare.
Unul dintre cele mai spectaculoase naufragii din Anglia secolului al 17-lea a fost adus în atenția publică. Cercetătorii de la Universitatea East Anglia au anunțat descoperirea epavei navei Gloucester, scufundată în 1682. Cercetătorii au estimat că între 130 și 250 de persoane ar fi putut muri în incident.
Cercetătorii de la Universitatea East Anglia au anunțat descoperirea epavei navei Gloucester, scufundată în 1682, după ce a lovit un banc de nisip.Naufragiul s-a produs atât de rapid, încât nimeni nu a avut timp să salveze ceva din bunurile aflate la bord. Și era o adevărată avere. Nava regală Gloucester îl purta pe James Stuart, duce de York și viitor rege al Angliei, care, alături de alți curteni, a adus la bord multe cufere pline cu lucruri valoroase.Epava a fost descoperită în urmă cu 15 ani, în 2007, însă secretul a fost păstrat până acum de teama vânătorilor de comori.Echipa de cercetare a decis să facă publică descoperirea pentru că are nevoie de fonduri considerabile pentru a continua excavarea rămășițelor navei.Cercetătorii au estimat că între 130 și 250 de persoane ar fi putut muri în incident.